ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
26 ส.ค. 2558

ตลาดหุ้น
แนวโน้มภาคบ่าย: ยัง Rebound  ต่อ
ตลาดหุ้นไทยเช้านี้ยัง Rebound ต่อเนื่อง หลังจีนมีการผ่อนคลายนโยบายการเงินต่อเนื่อง ขณะ P/E’58 ของไทยอยู่ในระดับต่ำกว่า 14 เท่า ซึ่งเป็นระดับที่น่าดึงดูดในการเข้าซื้อสะสม
การประชุมครม. วานนี้ยังไม่มีมาตรการกระตุ้นเศรษฐกิจออกมา โดยจะมีการเสนอในสัปดาห์หน้าแทน อย่างไรก็ตามการออกมากล่าวถึงการลงทุนโครงสร้างพื้นฐานของรมว. คมนาคม ก็ส่งผลให้ตลาดกลับมาเก็งกำไรกลุ่มก่อสร้างอีกครั้ง ซึ่งเราชอบ CK มากสุด
มอง SET บ่ายนี้ยังน่าจะ Rebound ได้ต่อ หลังสถาบันเริ่มเข้าซื้อสะสม และทางการจีนประกาศลดดอกเบี้ย ขณะราคาน้ำมันยังทรงตัวมองกรอบบ่ายนี้ที่ 1320-1340
กลยุทธ์ระยะสั้นยังทยอยซื้อตามทิศทางตลาดที่ยัง Rebound โดยมองมีโอกาสดีดขึ้นไปปิด Gap แถว 1360 จุด ยังเน้นหุ้นพื้นฐานดีที่ปรับลงแรงมาก่อนหน้านี้ อาทิ AAV, ADVANC, AOT, BDMS 
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,331.67 เปลี่ยนแปลง +7.79 จุด มูลค่าการซื้อขาย 23,269 ลบ.
ดัชนีขยับตัวขึ้นได้ไม่เท่าไหร่ เครื่องมือในกราฟ 60 นาทีก็ใกล้จะเข้าถึงภาวะ Overbought อีกครั้ง ทำให้บ่ายนี้มองเห็นความไม่มั่นคง ควรระวังแรงขายเมื่อทดสอบกรอบ Trendline บริเวณ 1340 จุด  ยกแนวรรับขึ้นเป็น 1310 จุด
หุ้น/ราคา         ความเห็น
AJD     1.23   กราฟ 60 นาทีโค้งตัวขึ้นอย่างสวยงาม พร้อม สัญญาณซื้อ และ Volume หนาแน่น   “เก็งกำไร” แนวรับ 1.18 แนวต้าน 1.30-1.32 Cut loss 1.16 บ.
TIPCO  12.80   กลับมายืนบน EMA-75 ได้ด้วยแรงซื้อหนาแน่น เครื่องมือเริ่มฟื้นตัว แนวโน้มรีบาวด์  “เก็งกำไร” แนวรับ 12.50 แนวต้าน 13.50 Cut loss 12.30 บ.
VNG    12.40   เครื่องมือให้สัญญาณหนุนในทางบวก แท่งเทียนยกตัวขึ้นมาได้ มีลุ้นกลับไปยืนเหนือ EMA-25 วัน  “เก็งกำไร” แนวรับ 12.00 แนวต้าน 12.80-13.00 Cut loss 11.80 บ.
 
ตลาดอนุพันธ์
กลยุทธ์
Series/ ราคา       ความเห็น
S50U15    857.00   Short ตอนเช้ายังไม่ได้ กลับมา Long ถ้าผ่าน 860 จุด เป้าหมายทำกำไร 868 จุด ตัดขาดทุนหากหลุด 856 จุด
BBLU15    160.32   Short ที่เปิดไว้ 158 บาท ถือต่อถ้าไม่ผ่าน 162 บาท รอทำกำไร 154 บาท
GFV15     19,340   Short เปิดได้ตอนเช้าที่ 19,400 บาท รอทำกำไร 19,250 บาท ตัดขาดทุนเหนือ 19,500 บาท
BRU15     1,552    Short ตอนเช้ายังไม่ได้ รอเปิดอีกครั้งที่ 1,570 บาท เป้าหมายทำกำไร 1,540 บาท ตัดขาดทุนเหนือ 1,585 บาท
USDU15   35.75     Long เปิดได้ตอนเช้าที่ 35.75 บาท รอทำกำไร 35.82 บาท ตัดขาดทุนหากหลุด 35.71 บาท
 
อนุพันธ์เด่นเชิงเทคนิค
 S50U15 / ราคาปิด 857.00 จุด
เปลี่ยนแปลง -0.90 จุด
กราฟ 10 นาที ค่อยๆ ขยับขึ้น แต่ยังอยู่ใต้เส้น EMA-200 มองกรอบการรีบาวด์ยังค่อนข้างจำกัด ทิศทางหลักเป็นขาลง รับ 850, 844 จุด แนวต้าน 863, 868 จุด